text: Nu skal der skabes grønne job ved Vadehavet
  23 februar 2012 kl. 10.37
  Millioner fra EU skal skabe grønne arbejdspladser ved Vadehavet.
  Nu skal Vadehavet udvikles til et område for bæredygtig turisme.
  Danmark, Tyskland og Holland har fået 10 mio. til projektet.
  Der skal skabes grønne job, der samtidig gør naturen i stand til at bære mere end de 70 millioner besøgende, som det samlede vadehavsområde tiltrækker hvert år.
  -  Her er et projekt, hvor naturbeskyttelse og turisme går hånd i hånd. Det er et fint eksempel på, at vi kan skabe nye arbejdspladser og samtidig beskytte naturen i Vadehavet, siger den miljøminister Ida Auken.
  